Document ID: 32008R0402

ΚΑΝΟΝΙΣΜΌΣ (ΕΚ) αριθ. 402/2008 ΤΗΣ ΕΠΙΤΡΟΠΉΣ
της 6ης Μαΐου 2008
περί των διατυπώσεων που αφορούν τις εισαγωγές σικάλεως από την Τουρκία
(Κωδικοποιημένη έκδοση)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2008/97 του Συμβουλίου, της 9ης Οκτωβρίου 1997, για την πρόβλεψη ορισμένων κανόνων εφαρμογής όσον αφορά το ειδικό καθεστώς εισαγωγών για το ελαιόλαδο και για ορισμένα άλλα γεωργικά προϊόντα καταγωγής Τουρκίας (1), και ιδίως το άρθρο 7,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 2622/71 της Επιτροπής, της 9ης Δεκεμβρίου 1971, περί των διατυπώσεων που αφορούν τις εισαγωγές σικάλεως από την Τουρκία (2) έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Με τον κανονισμό (ΕΚ) αριθ. 2008/97 το Συμβούλιο θέσπισε τους κανόνες εφαρμογής του ειδικού συστήματος κατά την εισαγωγή σικάλεως από την Τουρκία, που προβλέπεται στο πρόσθετο πρωτόκολλο της συμφωνίας συνδέσεως μεταξύ της Ευρωπαϊκής Κοινότητος και της Τουρκίας.
(3)
Το ειδικό αυτό καθεστώς προβλέπει, υπό ορισμένους όρους, μείωση του δασμού κατά την εισαγωγή σικάλεως προελεύσεως Τουρκίας. Προς το σκοπό αυτό πρέπει να προσκομίζεται απόδειξη περί του ότι έχει πράγματι εξοφληθεί ένας ειδικός εξαγωγικός φόρος που πρέπει να καταβάλλεται από τον εξαγωγέα.
(4)
Πρέπει να καθοριστούν σύμφωνα με το άρθρο 5 του κανονισμού (ΕΚ) αριθ. 2008/97 οι λεπτομέρειες που αφορούν το αποδεικτικό στοιχείο περί της εξοφλήσεως του ειδικού εξαγωγικού φόρου.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως των σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόδειξη ότι έχει καταβληθεί ο ειδικός φόρος κατά την εξαγωγή, που αναφέρεται στο άρθρο 5 του κανονισμού (ΕΚ) αριθ. 2008/97, παρέχεται στην αρμόδια αρχή του κράτους μέλους εισαγωγής με την προσκόμιση του πιστοποιητικού κυκλοφορίας εμπορευμάτων A. TR. 1. Στην περίπτωση αυτή, η αρμόδια αρχή αναγράφει στη στήλη «Παρατηρήσεις» μία από τις ενδείξεις που παρατίθενται στο παράρτημα I του παρόντος κανονισμού.
Άρθρο 2
Ο κανονισμός (ΕΟΚ) αριθ. 2622/71 καταργείται.
Οι αναφορές στον καταργούμενο κανονισμό θεωρούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙ.
Άρθρο 3
Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 2008.

Labels: 2
3
17
18